**Air India Express Flight 812** var en internasjonal passasjerflygning operert av Air India Express fra Dubai internasjonale lufthavn til Mangalore internasjonale lufthavn. Den 22. mai 2010 rundt kl. 06:30 lokal tid (UTC+05:30) styrtet flyet, en Boeing 737-8HG, i forbindelse med landing. Flyet skled av rullebanen og gikk utfor en bratt skråning ved enden av rullebanen, der det tok fyr. Det var 160 passasjerer og seks besetningsmedlemmer om bord i flyet. Av disse overlevde bare åtte passasjerer.

Med 158 omkomne er ulykken foreløpig den tredje dødeligste i India, etter flykollisjonen over landsbyen Charkhi Dadri i 1996 som tok livet av 349, og flystyrten med Air India Flight 855 som i 1978 drepte 213 mennesker. Denne ulykken markerte den første store luftfartsulykken i India siden flystyrten utenfor byen Patna i juli 2000, den gang et Boeng 737-200 tilhørende Alliance Air med 50 personer om bord. Ved ulykkestidspunktet var flyulykken den mest fatale med flytypen Boeing 737 (alle serier) og den åttende ulykken der et Boeing 737-800-fly gikk tapt. Det var andre gang at et fly skled ut av rullebanen på denne flyplassen. Dette er den hittil dødeligste flyulykken i 2010 og årets andre som involverer et 737-800-fly.

Flyet og mannskapet
-------------------

Flyet som var involvert i ulykken var en Boeing 737-8HG, en del av Boeings 737 Next Generation-serie, med registreringsnummeret VT-AXV, serienummeret (MSN) 36333 fra produsenten og linjenummeret 2481. Flyet fløy for første gang 20. desember 2007 med registreringsnummeret N1787B under Boeings testflygning, og ble levert til flyselskapet den 18. januar 2008.

Mannskapet bestod av to piloter og fire kabinansatte. Flyets kaptein var Zlatko Glušica, mens H. S. Ahluwalia var andrepilot. Både Glušica, en britisk og serbisk statsborger med over 10 000 flytimer og over 7 500 timer med annen piloterfaring bak seg, og Ahluwalia (en tidligere ansatt i Jet Airways som begynte å jobbe for Air India i april 2009) omkom i ulykken. Begge pilotene bodde i Mangalore.

Ofre
----

Bortsett fra de seks besetningsmedlemmene var det totalt 160 passasjer om bord.
Det var 169 navn på den opprinnelige passasjerlisten, men ni gikk ikke ombord på flyet. Alle likene ble funnet i flyvraket.
De fleste ofrene ble antatt for å være fra distriktene Kasaragod og Kannur i Kerala.
V. S. Acharya, Karnatakas innenriksminister, sa at det til å begynne med ble meldt om åtte overlevende passasjerer, men en av disse døde senere av skadene
- dette ble imidlertid tilbakevist av en AI- talsmann som bekreftet at alle overlevende fra flystyrten var i live.
Flyplassdirektøren på Mangalore, Peter Abrahim, bekreftet at redningsarbeiderne hadde problemer med å komme seg til flyvraket.

| Nasjonalitet | Omkomne | Overlevende | Totalt |
| --- | --- | --- | --- |
| Passasjerer | Besetning |
| Bangladeshs flagg Bangladesh | 0 | 0 | 1 | 1 |
| Indias flagg India | 152 | 5 | 7 | 164 |
| Serbias flagg Serbia og Storbritannias flagg Storbritannia (to statsborgerskap) | 0 | 1 | 0 | 1 |
| **Totalt** | 152 | 6 | 8 | 166 |

Flygningen
----------

Et Air India Express-fly av typen Boeing 737-800 på Mangalore internasjonale lufthavn
Flygningen hadde planlagt avgangstid kl. 01:35 lokal tid fra Dubai internasjonale lufthavn i Dubai. Flyet krasjet ved landing på den 2 448 meter lange rullebanen med nummer 06/24 på Mangalore internasjonale lufthavn rundt kl. 06:30 lokal tid (UTC+5:30). 

Mangalore internasjonale flyplass ligger i nærheten av Bajpe i Sørvest-India, ca. 20 km nordøst for Mangalore sentrum. Flyplassen, som ligger i et kupert område, er en av syv indiske flyplasser betegnet som en «vanskelig flyplass» av det indiske direktoratet for sivil luftfart. Det betyr at den regnes som en vanskelig flyplass å ta av fra og lande på og regler fastsatt av det indiske direktoratet for sivil luftfart stipulerer at «overvåkede takeoff og landinger» er forbudt, det vil si at kun kapteinen (ikke co-piloten) kan styre flyet under takeoff og landinger. Flyplassen er en av tre flyplasser i India som har en rullebane beliggende på toppen av en ås (de to andre er Kozhikode og Lengpui), noe som skaper en optisk illusjon som krever en svært presis innflyvning.

Ulykken
-------

Etter å ha landet på rullebane 06/24 kjørte flyet ut over rullebanen og falt ned en skråning ved enden av rullebanen.
Før landing var det ingen indikasjoner på at flyet var i nød. De siste samtalene mellom flygeleder og piloten bekrefter at alt virket normalt før landing.

Den indiske luftfartsministeren Praful Patel sa at flyet fløy en ILS-innflygning (instrument landing system) for landing på den nye rullebanen som ble åpnet i 2006. Piloten rapporterte til flygekontrolltjenesten (ATC) at flyet var «etablert» på ILS-innflygning ca. 15 km fra rullebanen. Landingsklarering ble gitt 7 km fra rullebanen. Flyet avsluttet ILS-innflygningen på rullebane 24, der det landet like over det normale touchdown-punktet og skled ut av rullebanen, før det pløyde seg gjennom et 90 meter langt sanddekket område (fartsfelle) som ikke klarte å stoppe flyet. Deretter traff en flyvinge en betongdel på localizer-antennen (lokalisatorantennen) og brakk, før flyet falt ned i ravinen, og til slutt stoppet 200-300 meter nedenfor toppen av skråningen. De fleste passasjerene døde momentant. En brann brøt ut noe senere. Ministeren sa også at værforholdene var normale med en sikt på 6 km, rolig vind og ingen nedbør ved tidspunktet for ulykken. Duskregnet startet først etter ulykken.
De første rapportene foreslo at et dekk eksploderte før flyet traff ILS-systemets localizer-antenne da det forsøkte på en go-around. Dette rev videre opp undersiden av flyets skrog, og åtte mennesker ble kastet ut av flyet. Disse åtte var de eneste overlevende.

Det ble rapportert om at en overlevende etter ulykken beskrev lyden han hørte da flyet traff bakken som et smell, akkurat slik som når et dekk eksploderer. Videre sa han: «Deretter dreide flyet mot noen trær ved siden av rullebanen og så fylte kabinen seg med røyk. Jeg ble fanget i noen ledninger, men klarte å kravle meg ut.»
En annen overlevende hevdet flyet traff en bygning før det gikk i stykker og tok fyr.

TV-bilder viste at flyvraket var i brann kort tid etter ulykken. Flyet kunne ses liggende opp ned mens røyk steg opp fra vraket.

Redningsarbeid
--------------

Lokale landsbyboere var blant de første på åstedet for å hjelpe. Anslagsvis 15 brannbiler, 20 ambulanser og 100 redningsarbeidere ble umiddelbart satt inn i redningsarbeidet. Generalinspektøren for politiet i avdelingen Karnataka Western Range, Gopal Hosur, sa at mellom åtte og ti personer hadde blitt sendt til sykehus og at politiet i Karnataka, bombepatrulje, brannmannskap, Karnataka-politiets reservestyrker og alle sykehusene samarbeidet for å hjelpe til i denne situasjonen. Den paramilitære styrken Central Industrial Security Force sendte 150 personer til Mangalore for å bidra i hjelpearbeidet. I løpet av 23. mai 2010 hadde alle de avdøde blitt hentet ut fra åstedet, og slektninger hadde tatt i mot 87 av likene.

Etterforskning
--------------

De første undersøkelsene viste at flyet landet ca. 600 meter lenger unna det vanlige landingspunktet på rullebanen. Den nye rullebanen 24 på Mangalore lufthavn er 2 450 meter lang. Flyselskapets ledelse opprettet et team sammen med Airports Authority of India, som ble sendt til flyvraket for å granske hendelsen og bistå i redningsarbeidet. Boeing kunngjorde også at et team vil bli sendt for å gi teknisk assistanse til indiske myndigheter på forespørsel fra sistnevnte.

Indias direktorat for sivil luftfart beordret en gransking av ulykken, som begynte samme dag som ulykken. NTSB bistår også i etterforskningen med et team av spesialister, inkludert en senior etterforsker for flysikkerhet, en spesialist for flyoperasjoner, en spesialist for flysystemer og tekniske rådgivere for Boeing og Federal Aviation Administration.

Ifølge lydopptak skaffet fra ATC ble den 55-årige serbiske piloten Zlatko Glušica gitt klarering for landing, men han avbrøt plutselig forsøket på landing. Flyets gass skal ifølge rapporter ha blitt funnet i «fremover»-posisjon, noe som tyder på at piloten forsøkte å avbryte landingen og fortsette for å ta av igjen, fra en rullebane som er omgitt av bratte skråninger. Ifølge anonyme ATC-kilder på Mangalore skal co-pilot H. S. Ahluwalia ha advart sin sjef mer enn en gang om å gå rundt i stedet for landing. Kildene hevder også at denne advarselen kom i en høyde på ca. 244 meter, altså i god tid før flyet faktisk landet. 

Taleregistratoren ble funnet 23. mai, mens ferdsskriveren ble funnet to dager senere. Disse ble først sendt til New Delhi av det indiske direktoratet for sivil luftfart for datainnsamling og analyse, før de ble sendt til USA og NTSB for nærmere undersøkelser. En tjenestemann ved navnet Zaidi tilhørende direktoratet hevdet at taleregistratoren og ferdsskriveren hadde «god databeskyttelse» selv etter ulykken, mens ikke navngitte tjenestemenn påstod at det var påført store skader på enhetene.

Reaksjoner
----------

En spesiell nødtjeneste for informasjonsinnhenting ble opprettet kort tid etter ulykken. Praful Patel, Indias luftfartsminister for sivil flytrafikk, reiste til åstedet fra New Delhi. Feiringen av den sittende regjeringens første år i andre periode ble også utsatt. Sjefsminister i Karnataka, Yeddyurappa, og sjefsminister i Kerala, V. S. Achuthanandan, dro med en gang til ulykkesstedet for å se an situasjonen. Leder for den regjerende UPA-alliansen Sonia Gandhi uttrykte sorg over ulykken, og ønsket alle en «rask bedring». Den indiske luftfartsministeren, Praful Patel, tok på seg moralsk ansvar for ulykken og tilbød seg å fratre stillingen. Den indiske statsministeren avviste hans fratredelse. Mange land og organisasjoner har uttrykt sorg og sendt kondolanser til folket i India over flytragedien.

Det ble spådd at ulykken kostet forsikringsselskapene og deres reassurandører 400 crore indiske rupi.

Kompensasjon
------------

Den indiske statsministeren kunngjorde en utbetaling på 200 000 indiske rupi (ca. 27 800 kroner) til slektninger av de avdøde og 50 000 rupi (ca. 6 950 kroner) til de skadde. Disse pengene skal fordeles fra statsministerens nasjonale hjelpefond. Karnatakas sjefsminister Yeddyurappa har også kunngjort en kompensasjon på 200 000 rupi (ca. 27 800 kroner) til de avdødes familier. I tillegg til dette gjorde luftfartsdepartementet oppmerksom på at flyselskapet vil gi opp til 7,2 millioner rupi (nesten en million kroner) til familiemedlemmer av hvert offer i henhold til bestemmelsene i den indiske luftfartsloven, som følger Montreal-konvensjonen. For denne gang har flyselskapet kunngjort en midlertidig kompensasjon på 1,2 millioner rupi for passasjer over tolv år, 500 000 rupi for passasjerer under tolv år og 200 000 rupi for enhver skadd passasjer. Denne kompensasjonen er større enn *ex-gratia* utbetalingen kunngjort av statsministeren. Air India sa det ville tilby arbeid til de overlevende.

Referanser
----------

1. ↑   arkiveringsdato 17. mars 2012, arkiv-URL www.webcitation.org, www.airindia.in, besøkt 27. februar 2018[Hentet fra Wikidata]
2. 1 2 3 4  Mondal, Sudipto (22. mai 2010). «Air India Express IX-812 accident». Air India. Arkivert fra originalen 25. mai 2010. Besøkt 22. mai 2010.  «Arkivert kopi». Archived from the original on 25. mai 2010. Besøkt 22. mai 2010. CS1-vedlikehold: Uheldig URL (link)
3. ↑  «List of passengers on Air India Express flight». *The Hindu*. 22. mai 2010. Arkivert fra originalen 24. mai 2010. Besøkt 22. mai 2010.
4. 1 2 3 4 5  "Air India Express IX-812 Accident - Press Release 6 Arkivert 27. mai 2010 hos Wayback Machine.." Air India. 23. mai 2010. Besøkt 23. mai 2010.
5. 1 2 3 4  «150 killed as Air India plane crashes in Mangalore». *Hindustan Times*. 22. mai 2010. Arkivert fra originalen 25. mai 2010. Besøkt 22. mai 2010.  «Arkivert kopi». Arkivert fra originalen 25. mai 2010. Besøkt 22. mai 2010.
6. ↑  Staff Writer (22. mai 2010). «Sixty killed in air crash». Press Trust of India. Arkivert fra originalen 25. mai 2010. Besøkt 22. mai 2010.
7. 1 2  «AI plane crashes in Mangalore, 160 dead». CNN-IBN. 22. mai 2010. Arkivert fra originalen 20. februar 2012. Besøkt 22. mai 2010.  «Arkivert kopi». Arkivert fra originalen 12. oktober 2012. Besøkt 22. mai 2010.
8. 1 2 3  «India plane 'crashes on landing'». BBC News. 22. mai 2010. Besøkt 22. mai 2010.
9. ↑  Mangalore Plane Crash: 160 killed in Air India plane crash in Mangalore Arkivert 27. mai 2010 hos Wayback Machine.
10. ↑  «Mangalore : The Lucky 8 who survived». Daijiworld.com. 23. mai 2010. Arkivert fra originalen 24. mai 2010. Besøkt 11. april 2015.
11. 1 2  «List of Survivors». *Air India*. 23. mai 2010. Arkivert fra originalen 25. mai 2010. Besøkt 23. mai 2010.  «Arkivert kopi». Archived from the original on 25. mai 2010. Besøkt 22. mai 2010. CS1-vedlikehold: Uheldig URL (link)
12. 1 2  «Arkivert kopi» (PDF). Arkivert fra originalen (PDF) 1. juni 2010. Besøkt 22. mai 2010.
13. 1 2 3 4 5 6 7  Bonnett, Tom (22. mai 2010). «India Plane Crash Kills At Least 160 People». Sky News. Besøkt 22. mai 2010.
14. ↑  «ASN Aviation Safety Database». Aviation Safety Network. Besøkt 11. april 2015.
15. ↑  «Accident description of Indian Airlines VT-DXF». *Aviation Safety*.
16. ↑  «Mangalore airport crash is the deadliest air disaster in 2010». *Arab News*. 22. mai 2010. Arkivert fra originalen 1. mars 2012. Besøkt 24. mai 2010.
17. 1 2 3  «Accident description». Aviation Safety Network. Besøkt 22. mai 2010.
18. ↑  «VT-AXV Air India Express Boeing 737-8HG(WL) - cn 36333 / ln 2481». Planespotters. Besøkt 22. mai 2010.
19. 1 2  «List of Crew». Air India. Arkivert fra originalen 25. mai 2010. Besøkt 22. mai 2010.  «Arkivert kopi». Arkivert fra originalen 25. mai 2010. Besøkt 3. juni 2010.
20. ↑  Staff Writer (22. mai 2010). «'We had no hope to survive, but we survived'». IBN Live. Arkivert fra originalen 1. mars 2012. Besøkt 22. mai 2010.  «Arkivert kopi». Arkivert fra originalen 12. oktober 2012. Besøkt 22. mai 2010.
21. 1 2  «159 die, 7 survive in Air India Express plane crash in Mangalore». IBN Live. 22. mai 2010. Arkivert fra originalen 11. januar 2012. Besøkt 22. mai 2010.
22. ↑  Mondal, Sudipto (22. mai 2010). «At least 159 feared killed in air crash at Mangalore». *The Hindu*. Arkivert fra originalen 20. februar 2012. Besøkt 22. mai 2010.  «Arkivert kopi». Arkivert fra originalen 15. august 2010. Besøkt 22. mai 2010.
23. ↑  
«Majority of AI crash victims believed to be Keralites». *Press Trust of India*. 22. mai 2010. Arkivert fra originalen 25. mai 2010. Besøkt 22. mai 2010.
24. ↑  159 feared dead in Air India plane crash[*død lenke*]
25. ↑  Mangalore Plane Crash: Survivors’ stories Arkivert 26. mai 2010 hos Wayback Machine.
26. ↑  «Mangalore : The Lucky 8 who Survived...». *Daijiworld*. 23. mai 2010. Arkivert fra originalen 10. november 2011. Besøkt 23. mai 2010.
27. ↑  
«Mangalore crash: Parents of Bangla survivor granted Indian visa». The Economic Times. 23. mai 2010. Besøkt 24. mai 2010.
28. ↑  «Aeronautical information circulars». DGCA. Arkivert fra originalen 20. september 2010. Besøkt 11. april 2015.
29. ↑  «Supervised take off and landing in public transport operations» (PDF). Government of India, Aeronautical information services, Director general of civil aviation. 6. desember 2007. Arkivert fra originalen (PDF) 3. mars 2016. Besøkt 11. april 2015.
30. ↑  «Mangalore airport tests pilot's skills: Krishna». *The Economic Times*. 22. mai 2010. Besøkt 22. mai 2010.
31. ↑  «Hi-fliers on a high». Arkivert fra originalen 13. september 2007.  «Arkivert kopi». Arkivert fra originalen 13. september 2007. Besøkt 3. juni 2010.
32. ↑  «Indian skies are safe for flying: Kanu Gohain, Ex-Director General, DGCA». *The Economic Times*. 23. mai 2010. Besøkt 23. mai 2010.
33. ↑  «Tabletop runway creates an optical illusion, says pilot». 23. mai 2010. Arkivert fra originalen 7. november 2012. Besøkt 3. august 2010.
34. ↑  Paljor, Karma; Singhal, Kshitiz (25. mai 2010). «Last conversation between ATC and IX812». IBN Live. Arkivert fra originalen 7. mars 2012. Besøkt 11. april 2015. CS1-vedlikehold: Flere navn: forfatterliste (link)
35. ↑  «158 killed in Mangalore air crash; 8 survive». The Hindu BusinessLine. 22. mai 2010. Besøkt 11. april 2015.
36. 1 2  
«Search on for missing Air India flight data recorder». CNN. 23. mai 2010. Besøkt 23. mai 2010.
37. 1 2  
Hradecky, Simon. «Crash: Air India Express B738 at Mangalore on May 22nd 2010, overran runway at landing». The Aviation Herald. Besøkt 22. mai 2010.
38. ↑   **(svensk)**. Aftonbladet. Arkivert fra originalen 25. mai 2010.  Manglende eller tom `|tittel=` (hjelp)
39. ↑  «Plane crashes on landing in south India; 160 dead». *The News International*. 22. mai 2010. Arkivert fra originalen 24. mai 2010. Besøkt 22. mai 2010.  «Arkivert kopi». Archived from the original on 24. mai 2010. Besøkt 22. mai 2010. CS1-vedlikehold: Uheldig URL (link)
40. ↑  
«More than 60 feared dead after India plane crash». AFP. 21. mai 2010. Arkivert fra originalen 25. mai 2010.
41. ↑  «Boeing statement on on Air India Express accident». Boeing. Besøkt 1. juni 2010.
42. ↑  «Air India jet crash investigation begins in Mangalore». BBC News Online. 22. mai 2010. Besøkt 22. mai 2010.
43. ↑  «Pilot tried to pull out of landing». 24. mai 2010. Besøkt 24. mai 2010.
44. 1 2  «Mangalore crash: Captain ignored co-pilot's plea to abort landing». Times of India. 31. mai 2010. Besøkt 1. juni 2010.
45. ↑  «CVR affected by fire but will yield data: DGCA». The Hindu. 24. mai 2010. Arkivert fra originalen 28. mai 2010. Besøkt 24. mai 2010.
46. ↑  «India crash investigators recover data recorder». *BBC News*. 25. mai 2010. Besøkt 25. mai 2010.
47. ↑  «Mangalore air crash: Black Box found». *NDTV*. 22. mai 2010. Besøkt 23. mai 2010.
48. 1 2  «Black box, CVR to go to US». *Deccan Herald*. 27. mai 2010. Arkivert fra originalen 9. mars 2012. Besøkt 28. mai 2010.
49. ↑  «AI flight crash incident: Sonia expresses condolences». Press Trust of India. 22. mai 2010. Arkivert fra originalen 25. mai 2010. Besøkt 22. mai 2010.
50. ↑  «Praful Patel Meets PM, Offers to Resign». *Hindu Business Line*. 23. mai 2010. Besøkt 23. mai 2010.
51. ↑  «Pakistan sends condolences to India on plane crash». The News International. 22. mai 2010. Arkivert fra originalen 24. mai 2010. Besøkt 22. mai 2010.  «Arkivert kopi». Archived from the original on 24. mai 2010. Besøkt 22. mai 2010. CS1-vedlikehold: Uheldig URL (link)
52. ↑  «Medvedev offers condolences after India plane crash». *Ria Novosti*. 22. mai 2010. Besøkt 22. mai 2010.
53. ↑  «Jerzy Buzek sends condolences following plane crash in India». EU Monitor. 22. mai 2010. Besøkt 22. mai 2010.
54. ↑  «Mangalore Crash: Insurers May Have to Shell Out Rs 400 Crore». *The Times of India*. 24. mai 2010. Besøkt 25. mai 2010.
55. ↑  «Air India Plane Crash Unlikely to Hit Insurers Badly». *LiveMint.com*. Gurgaon, India: HT Media. 24. mai 2010. Besøkt 25. mai 2010.
56. 1 2  «Kin of crash victims to get up to Rs 76 lakh compensation». *NDTV*. Arkivert fra originalen 13. februar 2012.
57. ↑  «Karnataka govt announces compensation». *Times of India*.
58. ↑  «Air India: General Conditions». *Air India*. Arkivert fra originalen 12. februar 2012.  «Arkivert kopi». Arkivert fra originalen 13. februar 2012. Besøkt 3. juni 2010.
59. ↑  «Air India Announces Interim Compensation for Mangalore Air Tragedy Victims». Press Information Bureau, Government of India. 23. mai 2010. Besøkt 11. april 2015.
60. ↑  «Air India offers jobs to crash survivors». The Hindu. 24. mai 2010. Arkivert fra originalen 26. august 2010. Besøkt 11. april 2015.

Eksterne lenker
---------------

|  |  |
| --- | --- |
| Wikinews | Wikinews: Air India airliner crashes; nearly 160 presumed dead – relatert engelskspråklig nyhetssak |


|  |  |
| --- | --- |
| Wikinews | Wikinews: "Black boxes" pulled from Air India plane wreckage – relatert engelskspråklig nyhetssak |

* (en) Air India Express Flight IX812 – Air India
* (en) Boeings uttalelse om flyulykken – Boeing
* (en) Tidligere bilder av ulykkesflyet på airliners.net
* (en) Mangalore, survivor tells of air disaster
* (en) Liste over passasjerer om bord i flyet Arkivert 24. mai 2010 hos Wayback Machine. – The Hindu


Portal: Luftfart